Komisjoni määrus (EMÜ) nr 646/89,

14. märts 1989,

millega asendatakse 31. detsembril 1987. aastal kehtinud ühise tollitariifistiku nomenklatuuril põhinevad koodid koondnomenklatuuril põhinevate koodidega teatavates kaupade klassifitseerimist käsitlevates määrustes

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 20/89, [2] eriti selle artiklit 15,

ning arvestades, et:

nõukogu 28. juuni 1968. aasta määrusega (EMÜ) nr 950/68 ühise tollitariifistiku kohta, [3] viimati muudetud määrusega (EMÜ) nr 3529/87, [4] kehtestati ühise tollitariifistiku nomenklatuur, mis põhineb 15. detsembri 1950. aasta konventsioonil kaupade tollitariifistikku klassifitseerimise kohta;

komisjon on vastavalt nõukogu 16. jaanuari 1969. aasta määrusele (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [5] viimati muudetud nõukogu määrusega (EMÜ) nr 2055/84, [6] vastu võtnud hulga määrusi, mis käsitlevad kaupade klassifitseerimist ühise tollitariifistiku nomenklatuuri;

määrusega (EMÜ) nr 2658/87 kehtestati kaupade nomenklatuur, edaspidi "koondnomenklatuur", mis vastab samaaegselt nii ühise tollitariifistiku kui ka ühenduse väliskaubandusstatistika nõuetele ning põhineb rahvusvahelisel kaupade kirjeldamise ja kodeerimise harmoneeritud süsteemi konventsioonil, millega asendatakse eespool nimetatud 15. detsembri 1950. aasta konventsioon;

määruse (EMÜ) nr 2658/87 artikli 15 lõikes 1 on sätestatud, et 31. detsembril 1987. aastal kehtinud ühise tollitariifistiku nomenklatuuril põhinevad koodid ja kauba kirjeldus tuleb asendada koondnomenklatuuril põhinevate koodide ja kauba kirjeldusega;

selguse ja lihtsuse huvides tuleks vastavalt sellele muuta määrusi, millel on veel praktiline tähtsus ning mille ülevõtmisega ei kaasne sisulisi muudatusi,

ON VASTU VÕTNUD KÄESOLEVA MÄÄRUSE:

Artikkel 1

Lisa 1. veerus loetletud määrustes, mis osutavad 2. veerus kirjeldatud kaupadele, asendatakse 3. veerus esitatud ühise tollitariifistiku nomenklatuuril põhinevad koodid 4. veerus loetletud koondnomenklatuuri koodidega.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 14. märts 1989

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 4, 6.1.1989, lk 19.

[3] EÜT L 172, 22.7.1968, lk 1.

[4] EÜT L 336, 26.11.1987, lk 3.

[5] EÜT L 14, 21.1.1969, lk 1.

[6] EÜT L 191, 19.7.1984, lk 1.

--------------------------------------------------

LISA

Määrus (EMÜ) nr | Kauba kirjeldus | Ühise tollitariifistiku rubriigi nr | Koondnomenklatuuri kood |

1 | 2 | 3 | 4 |

484/79 | Õngenöör, mis koosneb üleni polüvinüülkloriidiga kaetud katkematutest nailonkiududest valmistatud ja töödeldud otstega õõnespunutisest, mis on teatavas pikkuses keritud poolile | 39.07 E IV | 39269099 |

1218/84 | Valamud, mis sisaldavad 30 % plastmaterjali (stüreenpolüestervaiku) ja 70 % täiteainet (peamiselt silikaati) ning millel on läbipaistev plastkiht (umbes 0,2 mm paksune stüreenpolüestervaigukiht tööpindadel) | 39.07 B V d | 39221000 |

2882/83 | Elektroonilised mängud, plastist ja metallist kestaga (110 × 73,5 × 8 mm), millel on vedelkristalltabloo ja mis on varustatud mängu (mängija tulemuse näidik), kella ja arvuti jaoks prog-rammeeritavate monoliit-integraallülitustega | 97.04 C | 95049090 |

211/85 | Mäluseadmed, mis on mõeldud kasutamiseks automaatsete andmetöötlusmasinate osana ja mis koosnevad järgmistest elementidest: staatiline C-MOS muutmälu (RAM),ristkülikukujuline mitmekihiline keraamiline trükkplaat (17 × 39 mm), milles on järgmised üksteisest eraldavad osad:neli monoliit-integraallülitusest koosnevat staatilist C-MOS muutmälu (C-MOS-SRAM), millest igaühe mälumaht on kas 16 K või 64 K,üks dekooder monoliit-integraallülituse kujul,2 × 14 viiku,elektrooniline prog-rammeeritav püsimälu (Eprom),ristkülikukujuline mitmekihiline keraamiline trükkplaat (17 × 39 mm), milles on järgmised üksteisest eraldavad osad:kaks ultraviolettkiirgusega kustutatavat programmeeritavat püsimälu (Eprom) monoliit-integraallülituse kujul, mille kummagi mälumaht on 64 K ja mille ülemisel küljel on kvartsekraan,üks dekooder monoliit-integraallülituse kujul,üks lahtisidestuskondensaator,2 × 14 viiku | 84.55 C | 84733000 |

1936/84 | 15 × 51 × 2 mm suurune mikroarvuti, millel on 40 viiku ja muu hulgas: üks ultraviolettkiirgusega kustutatav programmeeritav püsimälu (Eprom), mille mälumaht on 1 K × 8 bitti,üks lugemis- ja kirjutamismälu (RAM), mille mälumaht on 64 × 8 bitti,27 sisend-/väljundliini,8 bitine loendurtaimer,integreeritud ostsillaator ja taktgeneraator | 85.21 D II | 85421175 |

1620/81 | Iseliikuvad metsatöömasinad, millele on võimalik kinnitada mitmesuguseid lisaseadmeid, mis võimaldavad teostada mitmeid metsamaterjaliga seotud toiminguid, näiteks tõstmine, käitlemine, vedamine, tõukamine, laadimine, koorimine ja lõikamine teatava pikkusega tükkideks | 87.01 B | 870190 |

551/81 | Magnetlindile salvestatud informatsiooni mikrofilmile kandmise seade, mis koosneb järgmistest osadest: magnetofoniliides magnetlindi mängimiseks,protsessor, millega lindile salvestatud andmed transkribeeritakse loetavate märkidega elektronkiiretorul kuvamiseks ning juhitakse kõnealuste märkide pildistamiseks kasutatava fotokaamera ja välklambi tööd. Soovi korral võib nimetatud seadme hulka kuuluva protsessori asemel kasutada selleks automaatse andmetöötlusmasina keskprotsessorit,elektronkiiretoru märkide kuvamiseks,välklamp,fotokaamera märkide pildistamiseks mikrofilmile,seade filmi ilmutamiseks ja mikrokaardile kopeerimiseks | 90.07 A | 90062000 |

2054/83 | Elektroonikaseadmed (mitmekanalilised analüsaatorid), mis tänu sisseehitatud mikroprotsessoritele on võimelised klassifitseerima eelnevalt selliste väliste mõõteseadmetega nagu voltmeeter, sensorid või nurgadekooder saadud ja elektriliste signaalide kujul vastu võetud tulemusi, samuti võrdlema kõnealuseid tulemusi (tegelikke väärtusi) ettenähtud väärtustega ning mis koosnevad peamiselt järgmistest osadest: 1.klahvide ja juhtnuppudega juhtpaneel;2.elektronkiiretoruga vaateekraan ja juhtnupud, mis võimaldavad kuvada signaali analüüsitulemusi spektrijoontena või tähtnumbriliselt;3.analoog-digitaalmuundurid analoogsisendsignaalide muundamiseks digitaalsignaalideks;4.elektroonilised võimendid signaalide tugevdamiseks;5.andme- ja programmimälu;6.kolm mikroprotsessorit andmete töötlemiseks (üks mikroprotsessor töötab programmeeritud testimistulemustega, teine võrdleb tegelikke väärtusi ettenähtud väärtustega ja on võimeline andma eksperimentaalset tagasisidestust;7.toiteallikas;8.joonprinter andmete väljatrükkimiseks ja9.diskett andmete ja programmi täiendavaks salvestamiseks | 90.28 A II a | 90308190 |

2334/83 | Elektroonilised integraatorid, mis: tänu sisseehitatud detektoritele ja elektroonilistele loenduritele võrdlevad programmi salvestatud andmetega analüüsitulemusi (teevad kindlaks piigi kõrgused ja pindalad ning hindavad neid, määravad piikide arvu ja piigi pindalade suuruse), mis saadakse elektriliste analoogsignaalidena sellistelt välisanalüsaatoritelt nagu kromatograaf või spektromeeter,töötlevad sisseehitatud mikroprotsessorites elektrilisteks digitaalsignaalideks muundatud võrdlustulemusi,trükivad välja analüüsitulemused aruandena või graafikuna ningkoosnevad peamiselt järgmistest osadest:1.tähtnumbriline klaviatuur programmi ja andmete sisestamiseks ning vahetulemuse päringu tegemiseks;2.klaviatuur programmi sisestamiseks ja seadme toimimiseks;3.analoog-digitaalmuundur analoogsisendsignaalide muundamiseks digitaalsignaalideks;4.elektroonilised võimendid (sisendvõimendid, logaritmilised võimendid, integreeritud võimendid) signaalide tugevdamiseks;5.andme- ja programmimälu;6.elektroonilised detektorid piigi kõrguste ja pindalade määramiseks;7.elektroonilised loendurid piikide arvu ja piigi pindalade suuruse määramiseks;8.mikroprotsessorid kardinaalpunktide (piigi algus, lõpp ja kõrgus) arvutamiseks;9.toiteallikas ja10.termoprinter ja joonplotter andmete väljatrükkimiseks | 90.28 A II a | 90308190 |

--------------------------------------------------